CELEX: C2007/297/36
Language: lv
Date: 2007-12-08 00:00:00
Title: Lieta C-428/07: Lūgums sniegt prejudiciālu nolēmumu — Izteikts ar High Court of Justice ( England and Wales ) 2007. gada 14. septembra rīkojumu – Mark Horvath / Secretary of State for Environment, Food and Rural Affairs

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/22
            
         Lūgums sniegt prejudiciālu nolēmumu — Izteikts ar High Court of Justice (England and Wales) 2007. gada 14. septembra rīkojumu –Mark Horvath/Secretary of State for Environment, Food and Rural Affairs
   
   (Lieta C-428/07)
   (2007/C 297/36)
   Tiesvedības valoda — angļu
   Iesniedzējtiesa
   High Court of Justice
   Lietas dalībnieki pamata procesā
   
      Prasītājs: Mark Horvath
   
   
      Atbildētājs: Secretary of State for Environment, Food and Rural Affairs
   
   Prejudiciālie jautājumi
   
               1)
            
            
               Ja dalībvalstī ir izveidota decentralizētās valdības sistēma, saskaņā ar kuru, lai nodrošinātu dalībvalsts pienākumu izpildi atbilstoši Kopienu tiesībām, centrālās valsts institūcijas saglabā tiesības rīkoties attiecībā uz visu dalībvalsts teritoriju, saistībā ar Padomes Regulu (EK) Nr.1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) 1673/2000, (EEK) Nr. 2358/71 un (EK) Nr. 2529/2001 (1) (turpmāk tekstā — “Padomes Regula”):
               
                           a)
                        
                        
                           vai saskaņā ar Padomes Regulas Nr. 1782/2003 5. pantu un IV pielikumu dalībvalsts var savos standartos par labiem lauksaimniecības un vides apstākļiem iekļaut prasības saistībā ar redzama publiskā ceļa servitūtu uzturēšanu?
                        
                     
                           b)
                        
                        
                           ja dalībvalsts iekšējā konstitucionālā iekārta noteic, ka dažādām decentralizētajām administrācijām ir likumdošanas tiesības attiecībā uz dažādām dalībvalsts sastāvdaļām, vai var radīt nepieļaujamu diskrimināciju tas, ka šīs valsts sastāvdaļāas nosaka atšķirīgus standartus labiem lauksaimniecības un vides apstākļiem saistībā ar Padomes Regulas 5. pantu un IV pielikumu?
                        
                     
         
      (1)  OV L 270, 1. lpp.